Venado Tuertas

Venado Tuertas (isp. Venado Tuerto) – miestas Argentinoje, Santa Fė provincijos pietvakariuose, Cheneral Lopeso departamente. Miestą 1884 m. įkūrė airių kilmės imigrantas Eduardas Keisis (Eduardo Casey). Pavadinimas reiškia „vienaakis elnias“. Jis parinktas iš vietinės legendos. Venado Tuertas – svarbus ekonominis centras. Apylinkėse – dideli galvijų ūkiai. Auginamos saulėgrąžos, sojos, kukurūzai, kviečiai. Mieste produkcija perdirbama, fasuojama ir eksportuojama. Taip pat yra statybinių medžiagų, lengvosios, metalo apdirbimo pramonės įmonių. Venado Tuertas – svarbus transporto mazgas. Keliai į Buenos Aires, Rosariją, Rufiną ir Rio Kuartą. Geležinkeliai į Vilja Konstitusjoną, Rufiną, Rio Kuartą. Yra vietinis oro uostas. Mieste yra prekybos centras, universitetų filialai, bankai, restoranai, naktiniai klubai. Miestas sparčiai plečiasi. Šaltiniai Nuorodos Oficiali svetainė Archyvuota kopija 2017-07-13 iš Wayback Machine projekto. Provincijos svetainės skiltis Archyvuota kopija 2007-03-11 iš Wayback Machine projekto.